Nr. C 33/20 De Europæiske Fællesskabers Tidende 7. 2. 83 
Udtalelse om forslag til Rådets forordning (EØF) om tildeling af midler til stimulering 
af visse kategorier af investeringer i rationel udnyttelse af energi 
Den tekst, som er udtalelsens genstand, er offentliggjort i De Europæiske Fællesska­
bers Tidende nr. C 285 af 30. oktober 1982, side 5. 
A. UDTALELSENS JURIDISKE GRUNDLAG 
Rådet besluttede den 6. oktober 1982, i medfør af artikel 198 i traktaten om oprettelse 
af Det europæiske økonomiske Fællesskab at høre Det økonomiske og sociale Udvalg 
om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 203. plenarforsamling 
afholdt i Bruxelles den 15. og 16. december 1982. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
198, 
under henvisning til anmodning af 6. oktober 1982 
fra Rådet for De europæiske Fællesskaber om Ud­
valgets udtalelse om »forslag til Rådets forordning 
(EØF) om tildeling af midler til stimulering af visse 
kategorier af investeringer i rationel udnyttelse af 
energi« (l), 
under henvisning til beslutning truffet af Udvalgets 
præsidium den 13. oktober 1982 om at pålægge Af­
delingen for energi og nukleare anliggender at udar­
bejde udtalelse om forslaget, 
under henvisning til udtalelse vedtaget af oven­
nævnte afdeling på det 76. møde den 3. december 
1982, 
under henvisning til mundtlig beretning aflagt af 
ordføreren Pearson, og 
under henvisning til forhandlingerne på den 
203. plenarforsamling, den 15. og 16. december 1982 
(mødet den 15. december 1982) — 
enstemmigt 
VEDTAGET FØLGENDE UDTALELSE: 
1. Det økonomiske og sociale Udvalg kan tilslutte 
sig den tanke, som det slog til lyd for i sin udtalelse 
(i) EFT nr. C 285 af 30. 10. 1982. af 1. juli 1982 (2) om Kommissionens meddelelse om 
»Investering i rationel energiudnyttelse« (3), nemlig 
at det er væsentligt at få udviklet EF-projekter og 
-programmer, som tager sigte på rationel energiud­
nyttelse. 
Udvalget tilslutter sig generelt det foreliggende for­
ordningsforslag, og hilser det velkommen, fordi det 
skulle kunne medvirke til at nedbringe EF's afhæn­
gighed af importeret olie samt til at effektivere ud­
nyttelse af andre energikilder. 
Da der er udsigt til, at EF i de kommende tiår vil få 
stadig mindre oliereserver til sin rådighed, anser Ud­
valget det for at være af afgørende betydning, at EF 
under alle omstændigheder søger at skaffe sig forsy­
ninger fra alternative energikilder. 
2. Selv om Udvalget således generelt kan tilslutte 
sig det foreliggende forordningsforslag, skal det ikke 
desto mindre anmode Rådet om at være nøje op­
mærksom på følgende generelle og specifikke kom­
mentarer, inden det vedtager en bindende EF-for-
ordning: 
2.1. Kategorier af investeringer i rationel udnyt­
telse af energi, som kan opnå tildeling af mid­
ler 
2.1.1. Udvalget anser de fire investeringskatego-
rier, som det foreliggende forordningsforslag omfat­
ter, for en spæd begyndelse på EF's kampagne til 
(2) EFT nr. C 252 af 27. 9. 1982. 
(3) EFT nr. C 107 af 28. 4. 1982. 
7. 2. 83 De Europæiske Fællesskabers Tidende Nr. C 33/21 
fremme af rationel energiudnyttelse. Udvalget for­
venter, at der vil udspringe yderligere forslag af 
samme art af den strøm af idéer, som Kommissio­
nen lagde på bordet i ovennævnte meddelelse om 
investering i rationel energiudnyttelse. 
Selv om forslaget til forordning kun sigter på at sti­
mulere visse former for investering i rationel energi­
udnyttelse, så Udvalget gerne, at støtten blev udvi­
det til at omfatte andre former for rationel energiud­
nyttelse i fremtiden. 
2.1.2. Udvalget opfordrer ikke desto mindre til, at 
den foreliggende forordning kommer til at omfatte 
en femte kategori af investeringer, som skal kunne 
opnå tildeling af midler. EF bør tilskynde til investe­
ringer i anlæg til forgasning af kul — både hos stor­
forbrugerne og i de største kulimporthavne. Forde­
lene herved er bl.a. den højere varmeudnyttelse, som 
denne proces indebærer, og den kendsgerning, at 
man kan benytte sig af de eksisterende fordelings­
net. 
2.1.3. Udvalget henstiller, at man fremover giver 
støtte til bredere kommerciel udnyttelse af vedva­
rende energikilder, såsom vind og sol, en vis priori­
tet, ikke mindst hvor dette kan ske som en logisk 
videreførelse af EF's investering i forsknings- og de­
monstrationsprojekter. 
Der bør ligeledes arbejdes videre med selektive me­
toder til støtte af erhvervslivets investeringer i ener­
gibevarelse, ikke mindst da mange erhvervsgrene 
har store problemer med investeringerne under det 
nuværende konjunktur-tilbageslag. 
Udvalget så også gerne, at man tilskyndede til ratio­
nel energiudnyttelse på transport- og husholdnings-
området på længere sigt. 
2.1.4. De kategorier af investeringer, som Kommis­
sionen foreslår skal kunne tildeles midler med det 
formål at omstille olieforbrug til kulforbrug, bør ud­
vides til også at omfatte projekter, der tager sigte på 
at udnytte kul og »andre former for fast brændsel« 
(brunkul, lignit og tørv), således at man ligeledes 
fremmer investeringer, der udnytter disse brænd­
stoffer. 
2.2. Rentegodtgørelse som incitament til investe­
ring i rationel energiudnyttelse 
2.2.1. Udvalget mener på den ene side, at EF må 
være varsom med at tilbyde incitamenter, da de kan 
føre til fordrejninger af markedskræfterne. På den 
anden side anser Udvalget imidlertid fremme af ra­tionel energiudnyttelse for at være af så stor betyd­
ning for EF's interesser på lang sigt, at den fore­
slåede stimulering af særlige kategorier af investe­
ringer er berettiget. 
2.2.2. Udvalget skønner, at den foreslåede 3-pro-
cents rentenedsættelse bør fastholdes, så længe pro­
grammet løber. 
2.2.3. Udvalget opfordrer medlemsstaterne til at 
tage det foreliggende forordningsforslag for dets på­
lydende, dvs. et forslag om at tildele midler til sti­
mulering af visse kategorier af investeringer i ratio­
nel udnyttelse af energi. Afgørelser om at investere i 
de specifikke områder, som er nævnt i forslaget, vil 
imidlertid ikke blot komme til at afhænge af, hvilke 
rentegodtgørelser der tilbydes, men også af mange 
andre faktorer, som varierer stærkt fra medlemsstat 
til medlemsstat. 
2.3. Forholdet mellem forordningsforslaget og den 
stærkt påkrævede fælles kulpolitik 
2.3.1. Den logiske følge af EF's energistrategi, som 
det foreliggende forordningsforslag er en del af, 
turde blive en mærkbar stigning i anvendelsen af kul 
i EF. Den kendsgerning, at EF endnu ikke har fået 
etableret nogen fælles kulpolitik, åbner risiko en 
eventuel konflikt mellem kulimporterende og kul-
producerende medlemsstater. Udvalget mener imid­
lertid, at bestemmelserne i forordningsforslaget, der 
sigter på forbruget/udnyttelsen af kul og ikke på 
selve kulproduktionen ikke bør give anledning til en 
sådan konflikt. 
2.4. Forordningsforslagets eventuelle bidrag til 
øget udnyttelse af by-, industri- og landbrugs-
affald osv. 
2.4.1. Udvalget anser forslaget om at fremme ud­
nyttelsen af by-, industri- og landbrugsaffald for et 
første skridt henimod konkretiseringen af de betrag­
telige muligheder for at lade konventionelt brænd­
stof erstatte af disse energikilder (som skønnes at 
svare til 50/60 mio tons olie årlig, eller 7 til 9 % af 
EF's energiforbrug). Udvalget mener, at man i EF i 
højere grad bør udbrede kendskabet til de mulighe­
der, som ligger i disse energikilder. 
2.5. Forslag om at fremme investeringer i fjern­
varme 
2.5.1. Da skønsmæssigt 40 % af EF's bruttoenergi­
forbrug går til rumopvarmning og produktion af 
Nr. C 33/22 De Europæiske Fællesskabers Tidende 7. 2. 83 
varmt vand i husholdningerne, skal Udvalget hen­
lede opmærksomheden på de store muligheder for at 
nedbringe forbruget af olie og naturgas, som forord­
ningen kan medvirke til at få realiseret. 
2.5.2. Udvalget findet det vigtigt, at sådanne pro­
jekter, til fremme af investeringer i rationel energi­
udnyttelse får virkning hurtigst muligt; det foreslås 
derfor, at man satser mest muligt på fremme af inve­steringer i besparende fjernvarmeprojekter til rum­
opvarmning og til varmtvandsfremstilling i tæt byg­
geri og industrikvarterer. 
2.6. Forslag om investeringer i projekter til forar­
bejdning af kul 
2.6.1. Udvalget anser det for påkrævet, at »kraft­
værker« defineres klart og tydeligt i forordningen. 
Bruxelles, den 15. december 1982. 
Francis CEYRAC 
Formand for 
Det økonomiske og sociale Udvalg